ai4bharat/Pralekha huggingface dataset:
وزیراعظم کا دفتر
وزیراعظم نے ہماچل پردیش کے ضلعے کلو میں ایک سیاحتی گاڑی کےکھائی میں گرجانے کے حادثہ میں ہلاک ہونے والوں کے کنبوں سے تعزیت کی ہے
وزیراعظم جناب نریندر مودی نے ہماچل پردیش کے ضلعے کلو میں ایک سیاحتی گاڑی کے کھائی میں گرجانے کے حادثہ میں جانوں کے ضائع ہونے پر رنج و غم کا اظہار کیا ہے۔ جناب مودی نے کہا کہ زخمیوں کو ہر ممکن امداد فراہم کی جارہی ہے۔ انہوں نے زخمیوں کی جلد صحتیابی کے لئے بھی نیک خواہشات پیش کی ہیں۔
وزیراعظم کے دفتر نے ٹوئٹ کیا ہے ‘‘ہماچل پردیش کے کلو میں ٹورسٹ گاڑی کے کھائی میں گرنے کا حادثہ انتہائی افسوس ناک ہے۔ اس حادثہ میں جنہوں نے اپنوں کو کھودیا ہے، ان کے لواحقین کے تئیں میں گہری تعزیت پیش کرتا ہوں۔ اس کے ساتھ ہی زخمیوں کی ہرممکن مدد کی جارہی ہے۔ ان کے جلد صحت یاب ہونے کی خواہش کرتا ہوں۔’’ وزیراعظم
وزارت دفاع
بجٹ جاتی مختص رقم میں تقریباً 19 فیصد کا واضح اضافہ، دفاعی جدیدکاری کے شعبہ میں تاریخی اقدام
دفاعی بجٹ میں 4.78 لاکھ کروڑ کا اضافہ کرنے کے لئے وزیر دفاع نے وزیراعظم اور وزیرمالیات کا شکریہ ادا کیا
یکم فروری 2021 کو وزیرمالیات محترمہ نرملا سیتا رمن نے مالی سال 22-2021 کے لئے جو مرکزی بجٹ پیش کیا ہےاس میں دفاعی بجٹ میں 18.75 فیصد کا اضافہ دفاعی جدیدکاری کے شعبہ میں ایک تاریخی قدم ہے۔
مالی سال 22-2021 کے لئے دفاعی بجٹ میں 478195.62 کروڑ روپئے کا اضافہ کیا ہے اس میں دفاعی پنشن بھی شامل ہے۔ دفاعی خدمات اور وزارت دفاع کے تحت آنے والے دوسرے اداروں اور محکموں کے لئے 22-2021 مالی سال کا بجٹ 362345.62 کروڑ ہے جو جاری مالی سال 21-2020 میں 24792.62 کروڑ روپئے کا اضافہ ہے۔
دفاعی افواج کی جدیدکاری اور بنیادی ڈھانچہ کی ترقی سے متعلق بجٹ میں بھی غیرمعمولی اضافہ کیا گیا ہے۔ ا س کے لئے مالی سال 22-2021 میں مختص رقم 135060.72 کروڑ روپئے ہے جو مالی سال 21-2020 میں 18.75 فیصد اضافہ ہے اور مالی سال 20-2019 کے مقابلے 30.62 فیصد کا اضافہ ہے۔پچھلے 15 سال کے دوران دفاعی بجٹ میں یہ سب سے بڑا اضافہ ہے۔
|
|

|
|
دفاعی خدمات کے لئے تخمینہ رقم
|
|
سال
|
|
بجٹ تخمینہ رقم
|
|
اضافہ
|
|
اضافہ فیصد میں
|
|
2019-20
|
|
1,03,394.31
|
|
9,412.18
|
|
10.01
|
|
2020-21
|
|
1,13,734.00
|
|
10,339.69
|
|
10.00
|
|
2021-22
|
|
1,35,060.72
|
|
21,326.72
|
|
18.75
آپریشنل ضروریات کی تکمیل کے لئے مختص کی گئی غیرتنخواہ والی رقم میں بھی اضافہ کیا گیا ہے جو 54624.67 کروڑ روپئے ہے ۔مالی سال 21-2020 کے مقابلے اس بار چھ فیصد کا اضافہ کیا گیا ہے۔
ڈی آر ڈی او کے لئے بھی بجٹ میں اضافہ کرکے اسے 11375.50 کروڑ روپئے کیا گیا ہے ۔یہ 21-2020 کے مقابلے آٹھ فیصد اور 20-2019 کے مقابلے 8.5 فیصد کا اضافہ ہے۔ بارڈر روڈ آرگنائزیشن  کے بجٹ میں بھی اضافہ کرکے اسے 6004.08 کروڑ روپئے کردیا گیا ہے جو مالی سال 22-2021 کے مقابلے 7.48 فیصد اور مالی سال 20-2019 کے مقابلے 14.49 فیصد کا اضافہ ہے۔
وزیردفاع جناب راج ناتھ سنگھ مالی سال 22-2021 کے لئے دفاعی بجٹ میں 4.78 لاکھ کروڑ روپئے کا اضافہ کرنے کے لئے وزیراعظم جناب نریندر مودی اور وزیرمالیات محترمہ نرملا سیتا رمن کا شکریہ ادا کیا۔ اس بجٹ میں 1.35 لاکھ کروڑ مالی اخراجات بھی شامل ہے۔ یہ دفاعی مالی اخراجات میں تقریباً 19 فیصد کا اضافہ ہے اور پچھلے 15 سال کے دوران دفاعی بجٹ میں یہ سب سے بڑا اضافہ ہے۔
وزیردفاع نے کہاکہ بجٹ میں اقتصادی اصلاحات ، نوکری پیدا کرنے ، مالیات کی فراہمی اور بھارت میں بنیادی ڈھانچہ تیار کرنے پر خصوصی زور دیا گیا جو بہترین حکمرانی کے 6 ستون پر مبنی ہے۔ اس بجٹ سے بھارت مجموعی ترقی اور خوشحالی کے ایک نئے عہد میں داخل ہوجائے گا۔
جناب راج ناتھ سنگھ نے اپنی مسلسل ٹویٹس میں کہا،‘‘متعدد نئی پالیسیوں، بھارتی کسانوں کے لئے امدادی پروگراموں کے اعلانات کے علاوہ زراعت ، بنیادی ڈھانچہ اور انسانی وسائل کو بروئے کار لانےپر بجٹ میں خاص طور پر زور دیا گیا ہے۔ میں بہت خوش ہوں کہ بجٹ میں ملک میں 100 نئے سینک اسکول قائم کرنے کی تجویز شامل ہے ۔یہ تمام اسکول ریاستوں ، غیرسرکاری تنظیموں  اور پرائیویٹ اداروں کی شراکت داری میں قائم کئے جائیں گے۔
وزارت اطلاعات ونشریات
51ویں افّی کے بارے میں اطلاعات و نشریات کے وزیر کا پریس بیان
نئی دہلی، 24 ستمبر ، 2020 / گوا میں 20 نومبر سے 28 نومبر 2020 تک منعقد کیا جانے والا 51 واں بھارت کا بین الاقوامی فلم فیسٹیول ملتوی کر دیا گیا ہے اور اب یہ 16 سے 24 جنوری 2021 تک منعقد کیا جائے گا ۔ یہ فیصلہ اطلاعات و نشریات کے وزیر جناب پرکاش جاوڈیکر کی اس سلسلے میں گوا کے وزیراعلیٰ ڈاکٹر پرمود ساونت کے ساتھ بات چیت کے بعد کیا گیا ہے ۔
مشترکہ طور پر یہ فیصلہ بھی کیا گیا ہے کہ فیسٹیول کا انعقاد 16 سے 24 جنوری 2021 تک گوا میں بین الاقوامی فلم فیسٹیول کے رہنما خطوط اور پروٹوکول کے مطابق کیا جائے گا ۔ فیسٹیول کا انعقاد دوہرے طریقے سے یعنی ورچوئل اور فزیکل فارمیٹ میں کیا جائے گا ۔ کووڈ سے متعلق تمام پروٹوکولز پر حال ہی میں انٹرنیشنل فلم فیسٹیول سرکٹ میں منعقدہ فیسٹیولز کے مطابق سختی سے عمل کیا جائے گا ۔
۔۔۔۔
م ن۔ ا گ۔م ت
5813
(
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کی وزارت نے 21-2020 کے لئے باغبانی فصلوں کے رقبہ اور پیداوار کا تیسرا پیشگی تخمینہ جاری کیا
ملک میں باغبانی کی ریکارڈ 331.05 ملین ٹن پیداوار
یہ کسان دوست پالیسیوں، کسانوں اور سائنسدانوں کی محنت کا نتیجہ ہے: جناب تومر
نئی دہلی:29اکتوبر،2021۔زراعت اور کسانوں کی بہبود کے محکمے نے 21-2020 کے لئے مختلف باغبانی فصلوں کے رقبہ اور پیداوار کا  جاری کیا ہے، جو ریاستوں/ مرکز کے زیر انتظام علاقوں اور دیگر سرکاری ذرائع ایجنسیوں سے موصول ہونے والی معلومات کی بنیاد پر مرتب کیا گیا ہے۔ زراعت اور کسانوں کی بہبود کے مرکزی وزیر جناب نریندر سنگھ تومر نے بتایا کہ وزیر اعظم جناب نریندر مودی کی قابل قیادت میں حکومت کی کسان دوست پالیسیوں، کسانوں کی انتھک محنت اور سائنسدانوں کی تحقیق کی وجہ سے باغبانی کی پیداوار میں اضافہ ہوا ہے۔ سال 21-2020 کا تخمینہ 331.05 ملین ٹن ریکارڈ کیا گیا ہے۔ یہ 20-2019 کے مقابلے میں 10.6 ملین ٹن  کا اضافہ ظاہر کرتا ہے۔
.
|
|
کل باغبانی
|
|
2019-20

|
|
2020-21

|
|
رقبہ 
|
|
26.48
|
|
27.59
|
|
|
|
پیداوار 
|
|
320.47
|
|
331.05
|
|
2020-21 کی جھلکیاں 
2020-21 میں باغبانی کی کل پیداوار کا تخمینہ 331.05 ملین ٹن ریکارڈ کیا گیا ہے، جو کہ 20-2019 میں حاصل کردہ پیداوار کے مقابلے میں تقریباً 10.6 ملین ٹن  کا اضافہ ہے۔
پھلوں کی پیداوار کا تخمینہ 103.0 ملین ٹن ہے، جبکہ 20-2019 میں 102.1 ملین ٹن پیداوار ہوئی تھی۔
سبزیوں کی پیداوار کا تخمینہ 197.2 ملین ٹن ہے جبکہ گزشتہ سال کی پیداوار 188.3 ملین ٹن تھی جو کہ 4.8 فیصد زیادہ ہے۔
پیاز کی پیداوار 20-2019 میں26.1 ملین ٹن کے مقابلے میں 26.8 ملین ٹن ہونے کی اطلاع ہے۔
آلو کی پیداوار 21-2020 میں 54.2 ملین ٹن ریکارڈ پیداوار کا تخمینہ ہے، جو 20-2019 کے مقابلے میں 5.6 ملین ٹن زیادہ ہے۔
ٹماٹر کی پیداوار21.1 ملین ٹن ہونے کا امکان ہے، جبکہ 20-2019 میں 20.6 ملین ٹن پیداوار حاصل کی گئی تھی۔
20-2019 میں 0.73 ملین ٹن کے مقابلے 2020-21 میں 0.78 ملین ٹن خوشبودار اور دواؤں کی فصلوں کی پیداوار ہوئی اور اس میں 6.2 فیصد کا اضافہ درج کیا گیا ہے۔
پلانٹیشن فصلوں کی پیداوار 20-2019 میں 16.1 ملین ٹن سے بڑھ کر 21-2020 میں 16.6 ملین ٹن ہو گئی ہے۔
مصالحوں کی پیداوار میں 5.3 فیصد اضافہ ہوا ہے، جو 20-2019 میں 10.1 ملین ٹن سے 21-2020 میں 10.7 ملین ٹن تک پہنچ گئی ہے۔
2020-21 کے تیسرے پیشگی تخمینوں کے خلاصہ شیٹ کے لیے یہاں کلک کریں۔
ش ح۔م ع۔ ع ن
U NO: 12321
(Visitor Counter : 137
وزارت سیاحت
سیاحت کی صنعت خواتین سے متعلق افرادی قوت کے سب سے بڑے آجروں میں سے ایک ہے: جی کشن ریڈی کا بیان
اہم جھلکیاں:
جناب جی کشن ریڈی نے آج راجیہ سبھا میں ایک تحریری جواب میں بتایا کہ حکومت خواتین ملازمین کو درپیش مشکلات کو کم کرنے کے لیے خواتین ملازمین کو سازگار ماحول فراہم کرنے کی خاطر مختلف ضابطوں اور رضاکارانہ اقدامات کے ذریعے صنعت کے متعلقہ فریقوں کے ساتھ مصروف عمل ہے۔
سیاحت کی صنعت کی افرادی قوت کو مختلف چیلنجوں کا سامنا ہے کیونکہ سیاحت کی صنعت بڑے پیمانے پر غیر منظم، موسمی اور مختلف شعبوں میں بکھری ہوئی ہے۔ سیاحت کی صنعت خواتین سے متعلق افرادی قوت کے سب سے بڑے آجروں میں سے ایک ہے اور حکومت خواتین ملازمین کو درپیش مشکلات کو کم کرنے کے لیے خواتین ملازمین کو سازگار ماحول فراہم کرنے کی خاطر مختلف ضابطوں اور رضاکارانہ اقدامات کے ذریعے صنعت کے فریقوں کے ساتھ منسلک ہے۔
بھارتی حکومت کی مختلف وزارتوں کے زیر انتظام قوانین میں مختلف دفعات کے تحت خواتین ملازمین کے لیے حفاظت، مساوی مواقع اور کام کے سازگار ماحول فراہم کئے جاتے ہیں، جن میں درج ذیل شامل ہیں:
 سماجی تحفظ کا ضابطہ، 2020
 اجرت سے متعلق ضابطہ 2019
 میٹرنٹی فائدے سے متعلق قانون، 1961 
 کام کی جگہ پر خواتین کو جنسی طور پر ہراساں کرنے شے متعلق قانون 2013
کامرس اور صنعت کی وزارتہ
دانش ورانہ املاک  کی ضرورتوں کی حامل صنعتوں کا تحفظ
نئی دہلی، 11 مارچ 2020، تجارت اور صنعت کے مرکزی وزیر جناب پیوش گوئل نے آج لوک سبھا کے میں پوچھے گئے ایک سوال کے تحریری جواب میں اطلاع فراہم کی کہ دانشورانہ املاک  کی ضرورتوں کی حامل صنعت کا تعین نہیں کیا گیا ہے تاہم اس محکمے نے ہندوستان میں دانشورانہ املاک حقوق  نظام کو مستحکم کرنے کے لئے متعدد اقدامات کئے ہیں۔ ان اقدامات میں قانون میں بہتری ، آئی پی دفاتر کی جدید کاری، افرادی قوت میں اضافہ، آئی ٹی اور ٹکنالوجی کا استعمال ، ایپلی کیشن کی ای فائلنگ، تمام آئی پی او لین دین میں ای۔ میل کو قبول کرنا، پیٹنٹ کی منظوری/ اندراج کے لئے سرٹی فکیٹس کی آن لائن ڈلیوری ڈیجیٹل فارمیٹ میں مارکہ اور ڈیزائن،آئی پی آر سے متعلق بیداری پھیلانے کے لئے ویڈیو کانفرنسنگ کا استعمال، تازہ ترین جانکاریوں کے لئے ایس ایم ایس الرٹ، آئی پی ایپلی کیشنوں کی تیزی سے جانچ پڑتال، ڈبلیو آئی پی او کے تحت کئے گئے معاہدوں تک ہندوستان کی رسائی اور دسمبر 2019 کے مہینے میں جاپان کے ساتھ پائلٹ پیٹنٹ پروسیکیوشن ہائی وے  پروجیکٹوں پر دستخط جیسے امور شامل ہیں۔
گزشتہ پانچ برسوں کے دوران اس سلسلے ممین کئے گئے مختلف اقدامات کے اثرات درج ذیل ہیں:
- نئے ٹریڈ مارکس  کی درخواست کی جانچ پڑتال کی مدت 13 مہینے سے گھٹاکر 30 دن سے کم کردی گئی ہے۔
- سات مہینے سے کم کی مدت میں ٹریڈ مارک کا اندراج کیا جاتا ہے۔بشرطیکہ کوئی اعتراض نہ ہویا اس کے خلاف کوئی چیز داخل نہ کی جائے ، جبکہ اس سے قبل اسی عمل کو انجام دینے کے لئے 3 سے پانچ سال کی مدت درکار ہوتی تھی۔
- صرف ساڑھے چار سال کے دوران  11.25 لاکھ ٹریٹ مارک کا رجسٹریشن کیا گیا جبکہ اس کے مقابلے گزشتہ 75 برس  کے دوران 11 لاکھ ٹریڈ مارک کا رجسٹریشن کیا گیا تھا۔
- پیٹنٹ کی جانچ پڑتال میں اضافہ ہوا۔ یہ 15۔2014 کے دوران 22631 تھا جو بڑھ کر 19۔2018 میں 85426 ہوگیا۔
- پیٹنٹ کی جانچ پڑتال کے لئے درکار وقت میں کافی کمی واقع ہوئی۔ 15۔2014 کے دوران اس کے لئے درکار وقت اوسطاً 72 مہینے کا تھا جو گھٹ کر 2019 میں تقریباً اوسطاً 36 مہینے کا ہوگیا۔
- پیٹنٹس کی منظوری میں بھی کافی اضافہ ہوا۔ یہ 15۔2014 میں 5978 تھا جو بڑھ کر 19۔2018 میں 15283 ہوگیا۔
حکومت ہند عالمی اختراعی اشاریہ  میں ہندوستان کی درجہ بندی کو بہتر بنانے کے لئے سخت محنت کررہی ہے۔ یہ امر اس حقیقت سے بخوبی واضح ہے کہ گزشتہ چند برسوں کے دوران ہندوستان مسلسل عالمی درجہ بندی میں آگے کی طرف پیش قدمی کررہا ہے۔ سال 2015 میں عالمی اختراعی اشاریہ  ہندوستان کا مقام 81 تھا جو 2019 میں بہتر ہوکر 52 ہوگیا ہے۔
جہاں ضرورت محسوس ہوتی ہے حکومت ہند کے ذریعہ دانشورانہ املاک سے متعلق قوانین میں ضرورت کے مطابق ضروری ترامیم کی جاتی ہے۔
۔۔۔۔۔۔۔۔۔۔۔
U- 1152
(Visitor Counter : 66
بندرگاہوں، جہاز رانی اور آبی راستوں کی وزارت
مرکزی وزیر جناب سربانند اسونووال کا کہنا ہے کہ شمال مشرق کے اندرون ملک پانی کی نقل  کی ترقی میں میزورم ایک اہم کرداراداکررہاہے
22.93کروڑروپے کی لاگت سے خاوتھی لانگ ٹوپی –توئی چونگ ندی پر آبی نقل وحمل کو ترقی دی جائیگی
جناب سربانندسونووال نے ریاست کے آئی ڈبلیو ٹی پروجیکٹوں کا جائزہ لیا اور حکام کو ریاست میں آئی ڈبلیو ٹی پروجیکٹوں کی جلد تکمیل کی ہدایت دی
82.30لاکھ روپے کی لاگت سے ٹوپئی ڈی سے لماسوتک ہائیڈروگرافک سروے کیاجائے گا
وزیرموصوف نے میزورم میں اہم کالادان ملٹی ماڈل نقل وحمل پروجیکٹ کی پیش رفت کا جائزہ لیا
بندرگاہوں ، جہازرانی اورآبی گزرگاہوں اورآیوش ، کے مرکزی وزیر جناب سرباننداسونووال نے آج جاری پروجیکٹوں جس میں میزورم میں اہم کالادان ملٹی ماڈل نقل وحمل پروجیکٹ شامل ہے ،کا اندرون ملک آبی گزرگاہوں کی اتھارٹی  ، نقل وحمل کا محکمہ اورمیزورم کے محکمہ پبلک ورکس ڈپارٹمنٹ  کے حکام کے ساتھ آئزوال میں اندرون ملک آبی نقل و حمل کی ترقی کے لئے جائزہ لیا۔وزیرموصوف نے اس بات کی اہمیت پرروشنی ڈالی کہ میزورم شمال مشرق میں ایک مضبوط اندرون ملک آبی نظام کی ترقی میں میں اہم کرداراداکررہاہے ۔ جائزہ میٹنگ میں حکومت میزورم کے محکمہ نقل وحمل کے وزیرمملکت پو ٹی جے لال نن لنگا اورحکومت میزورم کے چیف سکریٹری ڈاکٹررینو شرما نے بھی شرکت کی ۔
23کلومیٹرتک پھیلی خاوتھی لانگ ٹوپی  –توئی چانگ ندی پراندرون ملک آبی نقل وحمل کی ترقی دینے کے منصوبے بالکل تیارہیں ۔ اس پروجیکٹ کی مجموعی لاگت 22.93کروڑروپے ہے ۔مرکزی شعبہ جاتی اسکیم کے تحت پی ایس ڈبلیو کی وزارت نے کل 6.17کروڑ روپے کی منظوری دی ہے ۔ وزیرموصوف کو ہائیڈروگرافیکل سروے اورٹیکنو اقتصادی فیسی بلٹی مطالعہ کے بارے میں بھی اطلاع دی گئی ،جس نے میزورم میں خام رنگ گاوں سے آسام میں گھرمورا تک 87.136کلومیٹرکے درمیان پھیلی توانگ ندی کا احاطہ کیا۔ چھم ٹرپی ندی پر آئی ڈبلیو ٹی کو ترقی دینے کے بارے میں ایک تفصیلی رپورٹ جمع کی گئی ۔ اب یہ فیصلہ کیاگیاہے کہ پر ٹوپئی ڈی سے لماسوتک 138.26کلومیٹرتک پھیلی ہوئی ندی پرتفصیلی ہائیڈروگرافک سروے اور ٹیکنواقتصادی فیسی بلٹی سروے کیاجائے ۔ اس سروے کی ل تخمینہ لاگت 82.30لاکھ روپے ہے ۔
جائزہ میٹنگ کے بعد ، بات کرتے ہوئے جناب سربانندسونووال نے کہاکہ ‘‘ شمال مشرق کی اندرون ملک آبی نقل وحمل کی ترقی میں میزورم ایک اہم رول اداکررہاہے ۔ وزیراعظم کا ویژن ہے کہ شمال مشرقی علاقے کو ہندوستان میں ترقی کے نئے انجن کے طورپرقوت بخشی جائے ۔اسے حاصل کرنے کے لئے ہمیں ندیوں کا زیادہ سے زیادہ استعمال اقتصادی ذرائع کے طورپر ، تیز اوراکالوجی کے اعتبارسے مستحکم نقل وحمل کے ذریعہ کے طورپر کرنا چاہیئے ۔ میزورم اورشمال مشرق کے اقتصادی امکانات کو آبی گزرگاہوں کی ترقی کے ذریعہ کھولاجاسکتا ہے اور دنیا کی مارکیٹ میں لاجسٹیکل رسائی کو مستحکم کیاجاسکتاہے ۔
نوجوانوں کے امور اور کھیل کود کی وزارت
ہندوستان کی مردوں کی ہاکی ٹیم نے ٹوکیو اولمپک میں کانسے کا تمغہ حاصل کیا
اولمپک میں ہندوستانی مردوں کی ہاکی ٹیم کے لیے کسی تمغے کی جیت 41 سال کے بعد ہوئی ہے
نئی دہلی،5 اگست 2021:
کلیدی جھلکیاں:
- ہندوستان نے کانسے کے تمغے کے لیے ایک دلچسپ میچ میں جرمنی کو پانچ – چار سے شکست دی۔
- صدر جمہوریہ ہند جناب رام ناتھ کووند اور وزیر اعظم جناب نریندر مودی نے ہندوستان کی مردوں کی ہاکی کی ٹیم کو ان کی کارکردگی کے لیے مبارکباد دی ہے۔
- ہندوستانی مردوں کی ہاکی ٹیم کو مبارکباد دیتے ہوئے کھیلو کود کے وزیر انوراگ سنگھ ٹھاکر کا کہنا ہے کہ ہندوستان کو آپ پر فخر ہے۔
ایک تاریخی جیت میں ہندوستان کی مردوں کی ہاکی ٹیم نے آج ٹوکیو اولمپکس 2020 میں کانسے کا تمغہ حاصل کیا۔41 برسوں کے بعد ہندوستان کی مردوں کی ہاکی ٹیم کی یہ پہلی تمغے کی جیت ہے جس میں اس نے کانسے کے میڈل کے لیے ایک دلچسپی میچ میں جرمنی کے خلاف پانچ-چار کی جیت درج کی ہے۔ صدر جمہوریہ ہند جناب رام ناتھ کووند، وزیر اعظم جناب نریندر مودی، کھیل کود کے وزیر جناب انوراگ ٹھاکر اور ملک کے کونےکونے سے تمام ہندوستانیوں نے ان ہندوستانی مردوں کی ہاکی ٹیم کو ان کی نمایاں کامیابی پر مبارکباد دی ہے۔ وزیر اعظم جناب نریندر مودی نے مردوں کی ہاکی ٹیم کے کپتان من پریت سنگھ، ہیڈ کوچ گراہم ریڈ اور اسسٹنٹ کوچ پیوش دوبے سے بات بھی اور ان انھیں مبارکباد دی۔
صدر جمہوریہ رام ناتھ کوونڈ نے ٹیم کو مبارکباد دی اور ٹوئٹ کیا۔ ’’ہماری مردوں کی ہاکی ٹیم کو 41 سال بعد ہاکی میں میڈل حاصل کرنے کے لیے مبارکباد۔ ٹیم نے غیر معمولی مہارت، لچک اور عزم کا اظہار کرتے ہوئے یہ جیت حاصل کی ہے۔ اس تاریخی جیت سے ہاکی میں ایک نیا دور شروع ہوگا اور یہ نوجوانوں کو اسے اپنانے اور کھیل کود میں مہارت حاصل کرنےکیلئے ترغیب دے گی‘‘۔
وزیر اعظم جناب نریندر مودی نے ٹوکیو اولمپک میں کانسے کا میڈل حاصل کرنے کے لیے ہندوستانی مردوں کی ہاکی ٹیم کو مبارکباد دی ہے۔ جناب نریندر مودی نے ٹوئٹ کیا ’’تاریخی! آج کا دن ہر ہندوستانی کی یادداشت میں ثبت ہوجائے گا۔ اس جیت کے ساتھ ہی انھوں نے تمام قوم خاص طور پر ہمارے نوجوانوں کے تصور کو پورا کیا ہے۔ ہندوستان کو ہماری ہاکی ٹیم پر فخر ہے‘‘۔
اسپورٹس کے وزیر جناب انوراگ سنگھ ٹھاکر نے ٹیم کو مبارکباد دی اور ٹوئٹ کیا ’’ہندوستان کے لیے لاکھوں کروڑ مسرت ہیں! لڑکوں تم نے یہ کردکھایا! ہم خاموش نہیں رہ سکتے! ہماری مردوں کی ہاکی ٹیم نے مکمل طور پر اپنا اثر دکھایا اور اولمپک کی تاریخ میں آج ایک بار پھر اپنی قسمت درج کی ہے! ہمیں آپ لوگوں پر بے انتہا فخر ہے‘‘۔
ٹی او پی ایس سے مدد:
بین الاقوامی مقابلوں اور بیرونی تربیت کے لیے ویزا امداد۔
ٹیم کے فیزیو تھیراپسٹ کی مالی اعانت ٹی او پی ایس کے ذریعے۔
2018 کے ایشیائی کھیلوں کے دوران دو مہینے کے لیے 50000 ماہانہ کے پاکٹ الاؤنس ۔
مارچ 2021 سے اگست 2021 تک 50000 روپئے ماہانہ کا پاکٹ الاؤنس۔
بیرونی ایکسپوزر، قومی کوچنگ کیمپ، کوچز اور امدادی عملہ نیز آلات اے سی ٹی سی کے تحت فراہم کئے ہیں۔
مالی اعانت 
ٹو او پی ایس ٹیم ’1680000 روپئے‘
ٹی او پی ایس انفرادی: 300000 روپئے
اے سی ٹی سی ٹیم: 500000000 روپئے
میزان: 501980000 روپئے
سماجی انصاف اور تفویض اختیارات کی وزارت
اٹل وایو ابھیودے یوجنا
سماجی انصاف اور تفویض اختیارات کی وزیر مملکت محترمہ پرتیما بھومک نے آج لوک سبھا میں ایک تحریری جواب میں بتایا کہ اٹل وایو ابھیودے یوجنا  کی اسکیم، جسے سماجی انصاف اور تفویض اختیارات کے محکمے کے ذریعے چلایا جا رہا ہے اور اس میں بزرگ شہریوں کے لئے مالی تحفظ، صحت کی دیکھ بھال، تغذیہ، شیلٹر، بہبود وغیرہ کی فراہمی شامل ہے اور اس کے تحت غریب بزرگ شہریوں کو بنیادی سہولیات جیسے پناہ گاہ، خوراک، طبی دیکھ بھال، تفریح کے مواقع مفت فراہم کئے جاتے ہیں۔
اتر پردیش کے جن اضلاع میں  کے تحت معمر شہریوں کیلئے مربوط پروگرام کو نہیں چلایا جا رہا ہے اور جس کے بارے میں جیسا کہ ریاستی حکومت نے 22-2021 کے لئے نوٹیفائی کیا تھا، اُن اضلاع میں آگرہ، باغپت، اٹاوہ، فرخ آباد، گورکھپور، ہمیر پور، کاس گنج، متھرا اور پریاگ راج شامل ہیں اور اترپردیش کے جن اضلاع میں 23-2022کے لئے فصل کے ساتھ اس کا نفاذ ہوا ہے، اُن اضلاع میں، مؤ، باغپت، بارہ بنکی، بلند شہر، قنوج اور کشی نگرشامل ہیں۔
معمر شہریوں کے لئے بنائے گئے ، جو معمر شہریوں کے لئے ایک مربوط پروگرام  کے تحت، اے وی وائی اے وائی کا ایک جزو ہے، فصل اضلاع میں فراہم کئے جاتےہیں یعنی ایسے اضلاع میں جہاں بزرگ شہریوں کےلئے گھر نہیں ہیں، ان میں سینئر سٹیزن ہومز بھی شامل ہیں اور یہاں تک کہ جن کی دیکھ بھال ریاستی حکومت بھی نہیں کر رہی ہے۔ اس طرح کی معلومات اس وزارت کے ذریعہ متعلقہ ریاستوں ؍ مرکز کے زیر انتظام علاقوں سے حاصل کی جاتی ہیں، جس کی بنیاد پر اہل تنظیموں سے صرف ای-انودان پورٹل پر درخواستیں طلب کی جاتی ہیں۔ اس کے بعد تنظیموں کا انتخاب ان کے فراہم کردہ دستاویزات اور متعلقہ ریاست؍مرکز کے زیرانتظام حکومت کی سفارشات کی بنیاد پر کیا جاتا ہے۔
سائنس اور ٹیکنالوجی کی وزارت
بھارت بایوٹیک انٹرنیشنل لمیٹیڈ کے ذریعے تیار کی گئی کوویکسین کے استعمال کے لئے اہم مولی کیول کے سینتھیٹک میں سی ایس آئی آر- آئی آئی سی ٹی کا رول
کووڈ-19 عالمی وبا نے حفظان صحت کے شعبے کے لئے بہت سے چیلنجز پیدا کیے ہیں اور کئی سی ایس آئی آر کانسٹی ٹیونٹ لیباریٹریاں صنعت کے اشتراک سے انتھک کام کررہی ہیں تاکہ پروسیس کی ترقی کے ذریعے اور کیمیکل ٹرائیلز کرکے دواؤں کو لانچ کیا جاسکے۔ سی ایس آئی آر لیباریٹریوں نے بھی ایس اے آر ایس- سی او وی-2 کی اسکریننگ کے لئے فیلوڈا اور ڈرائی سواب ڈائریکٹ آر ٹی- پی سی آر طریقے سمیت تشخیصی کٹس کو شروع کرنے کے لئے زبردست تعاون دیا ہے۔
ہمارے ملک ہندوستان میں بھارت بائیو ٹیک انٹرنیشنل لمیٹیڈ  کووڈ-19 کو ویکسین ٹی ایم کے لئے سودیشی  ویکسین کی تیاری کے معاملے میں پیش پیش رہی ہے۔ بی بی آئی ایل کے ذریعے تیار کی گئی ویکسین  سارس- سی او وی-2 انفیکشن کو پوری طرح سے ختم کرنے کے معاملے میں انتہائی پیوری فائیڈ ہے۔ ویکسین الجیل آئی ایم ڈی جی کے ساتھ تیار  کیاگیا ہے۔ اس ویکسین میں ضروری امیون رسپانس تیار کرنے کے لئے ایلمونیم ہائیڈرو آکسائیڈ جیل کے ساتھ ٹی اے ایل آر 8/7 ایگونسٹ کیمیکل ہے۔ایک ویکسین کی کارکردگی میں ٹی ایل آر8 ایگونسٹ مولی کیول کے ذریعے ادا کیے گئے اہم رول کی وجہ سے سی ایس آئی آر کانسٹی ٹیونٹ لیب کو بی بی آئی ایل کے ذریعے اپروچ کیاگیا۔ یہ لیب حیدر آباد میں قائم انڈین انسٹی ٹیوٹ آف کیمیکل ٹکنالوجی  کی ہے۔ بی بی آئی ایل نے حیدر آباد کے سی ایس آئی آر لیب سے اس لئے مدد مانگی تاکہ سستی قیمت اور انتہائی پیوریٹی والے سودیشی  کیمیکلز کے ساتھ ایگونسٹ مولی کیول ذرہ کے لئے سینتھیٹک راستہ تیار کیا جاسکے۔ اس ایگونسٹ مولی کیول یعنی ذرہ میں اضافی پیداوار کو بڑھانے کے لئے بی بی آئی ایل سے مدد حاصل کی گئی ہے۔
اس پروجیکٹ کی قیادت آئی آئی سی ٹی کے ڈائریکٹر ڈاکٹر چندر شیکھر اور سینئر سائنسداں ڈاکٹر راجی ریڈی کے ذریعے کی گئی اور اسے ریکارڈ چار مہینے میں پورا کیاگیا ہے۔ اس کے علاوہ اے سی –سی ایس آئی آر کے سینئر پرنسپل سائنس داں اور پروفیسر ڈاکٹر موہانا کرشنا مویال کی قیادت میں سی ایس آئی آر- آئی آئی سی ٹی ٹیم نے ٹیسٹنگ ٹی ایل آر 8/7 ایگونسٹ ذرہ  کے لئے تجزیاتی طریقے کو تیار اور این اے بی ایل سے ایکریڈٹ کیے گئے لیب کے ذریعے سے اس کی میتھڈ ویلیڈشن طریقہ کار کی تیاری میں اہم رول ادا کیا ہے۔
نوویل ایگونسٹ کی تیاری کے لئے سی ایس آئی آر- آئی آئی سی ٹی کے ذریعے کئے گئے کام کو تسلیم کرتے ہوئے بھارت بایوٹیک کے چیئرمین اور منیجنگ ڈائریکٹر ڈاکٹر کرشنا ایلا نے کہا کہ ایگونسٹ مولی کیول کے لئے سی ایس آئی آر- آئی آئی سی ٹی کے جانب سے تیار کی گئی پروسیس ٹکنالوجی کو ویکسین ٹی ایم کے لئے معاون پیدا وار میں ایک اہم رول ادا کررہا ہے۔ سی ایس آئی آر کے ڈی جی ڈاکٹر شیکھر مانڈے نے جو ڈی ایس آئی آر کے سکریٹری بھی ہیں، آتم نربھر بھارت کی سمت میں سی ایس آئی آر کی عہد بستگی کی جانب ایک اور قدم بڑھاتے ہوئے ریکارڈ وقت میں ایگونسٹ مولی کیول کی سستی اور معیاری تیاری کے عمل کے لئے سی ایس آئی آر- آئی آئی سی ٹی ٹیم کی تعریف کی۔
ش ح، ح ا، ع ر
26-02-2021
U-1977
(Visitor Counter : 106
شہری ہوابازی کی وزارت
کلبُرگی سے ہنڈن تک پہلی براہ راست پرواز کو جھنڈا دکھا کر روانہ کیا گیا
اُڑان کے تحت ابھی تک، 295 روٹس اور 53 ہوائی اڈے، فعال ہوگئے ہیں
نئی دہلی،18؍نومبر، کرناٹک کے کلبُرگی سے غازی آباد  کے ہنڈن مطار کے لئے پہلی براہ راست پرواز کی کارروائی میں آج آر سی ایس – اُڑان  کے تحت جھنڈا دکھا کر روانہ کیا گیا۔ شہری ہوابازی کی وزارت  اور ہندوستان کی ہوائی اڈوں کی اتھارٹی کے حکام اس موقع پر موجود تھے۔ کلبُرگی – دہلی  روٹ کی پروازی کارروائی کی شروعات شہری ہوا بازی کی وزارت اور ہندوستان کی ہوائی اڈوں کی اتھارٹی کے اُس عہد اور ارادے کے مطابق ہے، جس کا اظہار وہ اُڑان اسکیم کے تحت ہندوستان میں بہتر ہوائی رابطے فراہم کرنے کے لئے کرچکے ہیں۔ ابھی تک 295 روٹس اور 5 ہیلی پورٹس اور 2 آبی ہوائی پٹیوں سمیت 53 ہوائی اڈوں کو اڑان اسکیم کے تحت فعال بنایا جا چکا ہے۔
گزشتہ برس آر سی ایس – اڑان – 3 نیلامی کے تحت کلبرگی – ہندن روٹس اسٹار ایئر نامی ہوائی کمپنی کو سونپا گیا تھا۔ یہ ہوائی کمپنی اس روٹ پر تین پروازیں چلائے گی اور ان کے لئے 50 نششتوں والے ایمبریئر -145 آرام دہ طیارے تعینات کرے گی۔ یہ ’’ اڑان‘‘ کے تحت اس وقت 15 روٹس کو کنکٹ کرتی ہے اور کلبرگی – ہنڈن روٹس کے اضافے کے ساتھ اسٹار ایئر کے لئے، آر سی ایس - اڑان کے تحت 16 روٹس ہوجائیں گے۔
نئی دہلی سے 30 کلو میٹر سے بھی کم کی دوری پر واقع ہنڈن ہوائی اڈہ بھارتی فضائیہ  سے تعلق رکھتا ہے اور اس میں نیا شہری حصہ بنانے کے لئے ہندوستان کی ہوائی اڈوں کی اتھارٹی کو زمین فراہم کی گئی تھی۔ بھارتی فضائیہ نے اڑا ن اسکیم کے تحت شہری پروازوں کے لئے اس ائیربیس کے استعمال کے لئے ضروری اجازت فراہم کردی۔ اسی طرح کلبرگی ہوائی اڈے کو بھی ، جو کہ کلبرگی شہر سے 13.8 کلو میٹر کے فاصلے پر ہے، اڑان کے تحت فعال بنایا گیا ہے تاکہ ملک کے دوسرے اور تیسرے درجے کے شہروں کی ہوائی رابطگی کو بڑھا یا جاسکے۔ کلبرگی اپنی ثقافت کے لئے معروف ہے اور وہاں بدھ وہار، سرانا بساویشورا مندر ، خواجہ بندہ نواز درگا اور گلبرگہ قلعے سمیت سیاحوں کے لئے ایک منزل ہے۔ اب یہ بھی پہلی مرتبہ براہ راست پرواز سے ہندوستان کی راجدھانی نئی دہلی سے جڑ گیا ہے ۔ اس سے خطے کی تجارت اور سیاحت کو فروغ دینے میں وسیع مدد ملے گی۔
ابھی تک عام کو کلبرگی سے ہنڈن تک سفر کرنے میں بہت زیادہ پریشانیوں کا سامنا کرنا پڑتا تھا۔ دونوں شہروں کے درمیان براہ راست پرواز کی عدم دستیابی کے باعث لوگوں کو یا تو سڑک کے ذریعے سفر کرنا پڑتا تھا یا پھر انہیں ریل کا سفر چننا پڑتا تھا اور 1600 کلو میٹر کے فاصلے کو طے کرنے کے لئے 25 سے زیادہ گھنٹے لگ جاتے تھے۔ اب وہ براہ راست پرواز پکڑ سکتے ہیں اور صرف دو گھنٹے 20 منٹ میں ہی اس طویل فاصلے کے سفر کو پورا کرسکتے ہیں۔ بہت سے افراد ان دونوں شہروں کے درمیان ذاتی نیز پیشہ ورانہ مقاصد کے لئے اکثر سفر کرتے ہیں۔ بیجا پور ، سولہ پور ، بیدر، عثمان آباد، لاتور، یدگیر، رنگا ریڈی ، میدک کے عوام کو بھی کلبرگی – ہنڈن روٹ پر پرواز چلنے سے براہ راست استفادہ ہوگا۔
پرواز کا جدول درج ذیل دیا گیا ہے:
|
|
مقام آغاز
|
|
منزل
|
|
روانگی
|
|
آمد
|
|
فلائٹ ٹائپ
|
|
فریکونسی
|
|
کلبُرگی
|
|
ہنڈن 
|
|
10:20
|
|
12:40
|
|
نان - اسٹاپ
|
|
منگل، بدھ، ہفتہ
|
|
ہنڈن 
|
|
کلبُرگی
|
|
13:10
|
|
15:30
|
|
نان - اسٹاپ
|
|
منگل، بدھ، ہفتہ
۔۔۔۔۔۔۔۔۔۔۔۔۔۔۔۔۔۔

U-7329
(Visitor Counter : 165